Vasas szerezte meg az aranyérmet
A TEVA-Vasas-UNIQA nyerte a magyar férfi vízilabda-bajnokságot, mivel a címvédő Eger elleni finálé harmadik mérkőzésén 11-8-ra győzött.
A mindent eldöntő összecsapás hőse a három gólt dobott Steinmetz Ádám volt, aki így elévülhetetlen érdemeket szerzett abban, hogy története során 17. bajnoki címét ünnepelheti az angyalföldi gárda, amely legutóbb két éve lett aranyérmes.

Az Euroligában négyes döntőbe jutott Vasas hétfőn – szintén hazai medencében, a Komjádi uszodában – 6-5-re diadalmaskodott, majd az egriek csütörtökön egy 10-7-es sikerrel egyenlítettek a párharcban.

Eredmény, döntő, 3. mérkőzés:
TEVA-Vasas-UNIQA – ZF-Eger 11-8 (0-2, 2-2, 5-2, 4-2)

gól: Steinmetz Á. 3, Brguljan, Katonás 2-2, Boskovic, Fülöp, Fazekas, Vörös 1-1, illetve Biros, Hosnyánszky 2-2, Bátori, Kovács G., Seman, Kovács G. 1-1
A párharc végeredménye: 2-1 a Vasas javára.
zf-eger